Общинска избирателна комисия

ОБЩИНА БУРГАС, ОБЛАСТ БУРГАС

Избори за кметове на 05.11.2023 г. – **втори тур**

ПРОТОКОЛ

№ 42

 от проведеното на 16.11.2023 год. от 16.00 ч заседание на общинска избирателна комисия Бургас назначена с Решение № 2179-МИ/01.09.2023 г- на ЦИК за изборите за общински съветници и за кметове на 29 октомври 2023 год. в състав:

председател Фани Семерджиева

зам.-председател Стоян Арнаудов

зам.-председател Иван Иванов

членове:

Пламена Апостолова

Стефан Пенчев

Момчил Момчилов

Росица Димова

 Таня Стоянова – Рангелова

 Милен Господинов.

На заседанието присъстват 9 членове, отсъства 4 – Любима Бургазлиева, Емине Иляз, Маргарита Събева, Наталия Минкова.

Поради отсъствието на секретаря Емине Иляз, за секретар ще подписва зам.-председателя Стоян Арнаудов.

Налице е необходимият кворум и заседанието се проведе под ръководството на председателя Фани Семерджиева при следния

 **ДНЕВЕН РЕД:**

1. Прекратяване на пълномощията на избран общински съветник, на основание чл. 30, ал. 4, т. 4 ЗМСМА и обявяване за избран, следващия от листата.

 2. Разни.

По т.1 от дневния ред

 **РЕШЕНИЕ**

№ 291 - МИ

ОТНОСНО: Прекратяване на пълномощията на избран общински съветник, поради подадено заявление за заличаване от кандидата и обявяване за избран, следващия от листата.

На 15.11.2023г. в ОИК Бургас е постъпило заявление с вх. № 233/ 15.11.2023г. от Станимир Димитров Апостолов, ЕГН-, с което заявява, че желае да му бъдат прекратени пълномощията като общински съветник в Общински съвет Бургас, поради назначаването му за заместник кмет в Община Бургас. Представен е Трудов договор № 79/ 15.11.2023г. от общинска администрация Бургас, за заемане на посочената по- горе длъжност от заявителя.

С Решение № 283-МИ от 30.10.2023г., ОИК Бургас, е обявила Станимир Димитров Апостолов за избран общински съветник от ПП “ КОД /Консервативно Обединение на Десницата/“.

Заявлението е постъпило след полагането на клетва пред Общинския съвет .

От извършената проверка в Справка за класиране според преференциите от 30.10.2023г. на „Информационно обслужване” АД се установи, че не са налице обстоятелствата по чл.454, ал.3 от ИК. Предвид разпоредбата на чл.454, ал.6 от ИК, следващият в листата на ПП „КОД /Консервативно Обединение на Десницата“ кандидат под № 4 е Милен Димитров Георгиев, ЕГН-. Поради което, ОИК Бургас следва да обяви за избран следващ кандидат от кандидатската листа под № 4, а именно Милен Димитров Георгиев.

ОИК Бургас на основание чл. 87, ал. 1, т. 24 от Изборния кодекс, чл.30 ал.4 т.3, чл.30 ал.7 от ЗМСМА и въз основа на получените данни от протоколите на СИК, ОИК-Бургас

РЕШИ:

ПРЕКРАТЯВА пълномощията на Станимир Димитров Апостолов, ЕГН-, обявен за избран за общински съветник от листата на ПП „КОД /Консервативно Обединение на Десницата“ с решение № 283-МИ/30.10.2023 г.

ОБЕЗСИЛВА издаденото удостоверение за избран общински съветник.

ОБЯВЯВА за избран за общински съветник следващия от листата на ПП „КОД /Консервативно Обединение на Десницата“ – Милен Димитров Георгиев, ЕГН-.

ИЗДАВА удостоверение на избрания за общински съветник.

Решението подлежи на оспорване по реда на чл.459, ал.1 от ИК пред Административен съд Бургас в 7-дневен срок от обявяването на решението.

Гласували:

|  |  |  |  |
| --- | --- | --- | --- |
|  |  | „ЗА“ | „ПРОТИВ“ |
|  1. | Фани Семерджиева | за |  |
|  2. | Стоян Арнаудов | за |  |
|  3. | Иван Иванов | за |  |

|  |  |  |  |
| --- | --- | --- | --- |
| 4. | Пламена Апостолова  | за |  |
|  5. | Таня Рангелова | за |  |
|  6. | Милен Господинов | за |  |
| 7. | Стефан Пенчев | за |  |
| 8. | Момчил Момчилов | за |  |
| 9. | Росица Димова | за  |  |

Гласували 9; „за“ -9; „против“ – няма

Решението е прието в 16.16 ч.

По т.2 от дневния ред

2.1 На 16.11.2023г. в 14.04ч. Административен съд Бургас, е изпратил определение № 2922/2023г. постановено по адм. дело № 2039/ 2023г.за определяне на вещи лица за повторно преброяване на бюлетините от изборите за общински съветници в община Бургас, както и за определяне на условията за извършване на назначената техническа експертиза.

С вх. № 236/ 16.11.2023г. в 14.43ч. по електронна поща в ОИК Бургас, е получено писмо от г-н Божидар Кънчев- Секретар на община Бургас, с което ни уведомява, че за работата на екпертите по посоченото по-горе административно дело, община Бургас е определила Зала № 1 на общината, находяща се на ул. „Александровска“ № 26.

Тъй като чувалите с бюлетините се съхраняват в специално определено помещение извън сградата на общината, а именно на ул. „Байкал“ в гр. Бургас, във връзка с определението на съда, същите ще бъдат транспортирани с охрана да ул. „Александровска“ № 26 на 17.11.2023г. от 14.00 часа, като сградата в която ще се съхраняват и броят бюлетините е с денонощно охрана от полицията, а самото помещение- Зала № 1 е оборудвана със СОТ.

В тази връзка, ОИК Бургас, указва на Община Бургас, че следва при транспортирането на чувалите с бюлетините да информират органите на МВР, за осигуряване на ескорт.

ОИК Бургас, следва да информира Административен съд Бургас, относно организацията за преброяването, създадена от Община Бургас.

Протоколно решение: Да се изпрати писмо до Административен съд Бургас, с информация за начина на организация на работата на вещите лица и съхранението на чувалите с изборните книжа.

2.2 Във връзка с цитираното по- горе определение на Административен съд Бургас, Общинска избирателна комисия обсъди необходимостта от дежурства на членовете на ОИК, при повторно преброяване на бюлетините от избора на общински съветници, постановено по адм. Дело № 2039/ 2023г. на административен съд Бургас, поради факта че като ответник ОИК следва да осигури представители при работата на вещите лица.

График на дежурствата ще бъде изготвен при започване на работата на назначените от съда вещи лица.

След изчерпване на дневния ред заседанието бе закрито.

Председател:

 Фани Семерджиева

 Секретар:

 Стоян Арнаудов